Myyrmanni
Myyrmannissa tapahtui 11. lokakuuta 2002 useita ihmishenkiä vaatinut räjähdys. Kauppakeskuksessa olleen pelle-esityksen aikana räjähti kotitekoinen haulipommi, joka surmasi seitsemän ihmistä (mukaan lukien pommittajan itsensä) ja haavoitti 166:ta. Pommi-iskun syystä on muutamia teorioita, muun muassa että tekijä oli vain viemässä kehnosti rakennettua pommia läheiseen metsään räjäytettäväksi, sekä että hänen oli alun perin tarkoitus räjäyttää pommi ajastimella vahingoittamatta itseään. Pommin hauleilla tehty rakenne kuitenkin kertoo, että pommi oli todennäköisesti suunniteltu aiheuttamaan ihmisvahinkoja.
Storeggan vyöry
Euroopan mannerjalustan reunalla nykyisen Norjan ja Islannin välissä tapahtunut vyöry aiheutti Pohjois-Atlantin rannikoille tuhoisan tsunamin, joka iski Shetlandinsaarille jopa 30 metrin korkuisena. Storeggan vyöryn syynä oli todennäköisesti maanjäristys, mutta sen laukeamista edisti ilmeisesti myös mannerjalustan rinteen yläpäässä tapahtunut merenpohjan metaanihydraattiesiintymien purkautuminen.